கணவனை இழந்தவளை ‘தாலி அறுத்தவள்’ என்று கேவலமாகக் கருதுகிற நடைமுறை எல்லா சாதியினரிடமும் இருப்பதை இங்கு காணமுடிகிறது. ஆனால் மனைவியை இழந்தவனுக்கு எவ்விதமான அடை மொழிகளும் அறவே கிடையாது. இப்படி தாலி குறித்த கனமான கருத்தியலை தாம் இளைஞராக இருந்த காலத்திலேயே தகர்த்தவர் தந்தை பெரியார் ஆவார். இந்தியச் சிந்தனையாளர்களில் தாலியை நிராகரித்துப் பேசியவர் தந்தை பெரியார் ஒருவரே.